== Det Classenske Fideicommis ==
Hvor meget han end interesserede sig for landbruget, lyder det derfor overraskende i hans [[testamente]] af [[28. januar]] [[1789]] at træffe en bestemmelse om, at hans bønders hoveri skal bestemmes "''paa den allerømmeste og lemfældigste Maade, endog mildere, end Love og Forordninger foreskrive''"; men ligesom hans arbejdsomme og energisk førte liv viser en mærkelig dygtighed til at forme situationer og vinde personer, således er hans testamente et naturligt udtryk for de samme egenskaber.<ref name="DBL 599"/> Dets første [[paragraf]] lyder således:
:"''Min Grundsætning er, at mit hele Efterladenskab skal i Fremtiden være en bestandig samlet Fond, der skal anvendes dels til at danne nyttige Mennesker til Statens bedste, til at understøtte og befordre Vindskibelighed og Arbejdsomhed i de nødvendigste Dele for Landets Vel og til at hjælpe og lindre Fattigdom og Elendighed.''"<ref>[https://runeberg.org/dbl/3/0601.html Nyrop (1889), s. 599f]</ref>
Titler Samfund Historie Erhvervsliv Organisationer